પોલીસના જણાવ્યા મુજબ ગઈ કાલે સવારે લગભગ પોણાદસ વાગ્યે સ્કૂલમાં રિસેસ પડી હતી ત્યારે વૉશરૂમ પાસે આ બનાવ બન્યો હતો. આરોપી ટીનેજર તેના ઘરેથી શેવિંગ બ્લેડ લઈને આવ્યો હતો અને ગઈ કાલે સવારે તેણે પોતાના એક ફ્રેન્ડ મારફત નિશાંતને ટૉઇલેટ પાસે બોલાવ્યો હતો અને જ્યારે તે ટૉઇલેટ પાસે આવ્યો ત્યારે તેણે તેના પર બ્લેડથી હુમલો કર્યો હતો અને પછી પોતાના ક્લાસરૂમમાં ભાગી ગયો હતો. સ્કૂલના ટીચરોએ નિશાંતને તરત હૉસ્પિટલમાં દાખલ કર્યો હતો અને તેના પર હુમલો કરનારા વિદ્યાર્થીને પોલીસને હવાલે કર્યો હતો.